COVID злаз ҩыџьа рыԥсҭазаара иалҵит, ахҭыс ҿыцқәа 135 шьақәыргылоуп Аԥсны
© Foto / РФПИ и Центр имени ГамалеиПервая в мире вакцина от коронавируса
© Foto / РФПИ и Центр имени Гамалеи/
Аԥсны аҿкчымазара зцәа иаланы иаадырԥшыз ауаа рхыԥхьаӡара 30496-ҩык рҟынӡа инаӡеит, ргәы бзиахахьеит 25487-ҩык ауааԥсыра, рыԥсҭазаара иалҵит 437-ҩык.
АҞӘА, жьҭаара 21 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 613-ҩык Аԥсны ауааԥсыра, урҭ рахьтә 135-ҩык рцәа акоронавирус шалаз аадырԥшит.
Гәдоуҭатәи араионтә хәшәтәырҭа хадаҿы лыԥсҭазаара далҵит 82 шықәса зхыҵуаз аԥҳәыс. Аҟәатәи аинфекциатә хәшәтәырҭаҿы лыԥсҭазаара далҵит 72 шықәса зхыҵуаз аԥҳәыс.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 92-ҩык, рҭагылазаашьа бааԥсуп 50-ҩык, ибжьаратәуп - 25-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 39-ҩык, урҭ рахьтә 15-ҩык ачымазҩцәа рҭагылазаашьа уадаҩуп. Очамчыра ирхәшәтәуеит 22-а, Гагратәи ахәшәтәырҭаҿы - 34-ҩык, урҭ рахьтә быжьҩык рҭагылазаашьа уадаҩуп. Тҟәарчалтәи ахәшәтәырҭаҿы 15-ҩык ачымазаҩцәа шьҭоуп. Аҟәа иҟоу амобилтә госпиталь аҿы - 94-ҩык ишьҭоу рҟынтәи 12-ҩык рҭагылазаашьа хьанҭоуп.